**Hosszúhetény Község Önkormányzat Képviselő-testületének**

**../2021. (……..) önkormányzati rendelete**

**Hosszúhetény Község településképi védelméről és a helyi építészeti-műszaki tervtanács működtetéséről szóló 7/2020. (VIII.26.) önkormányzati rendelet módosításáról**

Hosszúhetény Község Önkormányzat Képviselő-testülete a településkép védelméről szóló 2016. évi LXXIV. törvény 12. § (2) bekezdés a)-h) pontjaiban kapott felhatalmazás alapján, az Alaptörvény 32. cikk (1) bekezdés a) pontjában és a Magyarország helyi önkormányzatairól szóló 2011. évi CLXXXIX. törvény 13.§ (1) bekezdés 1. pontjában meghatározott feladatkörében eljárva, a településfejlesztési koncepcióról, az integrált településfejlesztési stratégiáról és a településrendezési eszközökről, valamint egyes településrendezési sajátos jogintézményekről szóló 314/2012. (XI. 8.) Korm. rendelet 43/A. § (6) bekezdés c) pontjában biztosított véleményezési jogkörében eljáró Baranya Megyei Kormányhivatal Állami Főépítészének, a Duna-Dráva Nemzeti Park Igazgatóságnak, a Nemzeti Média- és Hírközlési Hatóság Hivatala és a Miniszterelnökség Kulturális örökségvédelemért és kiemelt kulturális beruházásokért felelős államtitkársága, valamint Hosszúhetény Községi Önkormányzat Képviselő-testületének a településfejlesztéssel, településrendezéssel és településkép-érvényesítéssel összefüggő partnerségi egyeztetés helyi szabályairól szóló 23/2017. (XII.18.) önkormányzati rendelete szerinti résztvevők véleményének kikérésével a következőket rendeli el:

**1. §** Hosszúhetény Község Önkormányzat Képviselő-testületének Hosszúhetény Község településképi védelméről és a helyi építészeti-műszaki tervtanács működtetéséről szóló 7/2020. (VIII.26.) önkormányzati rendelet (továbbiakban: TKR) 44. § b) pontja helyébe a következő rendelkezés lép:

„b) építési engedélyhez, az örökségvédelmi hatósághoz történő bejelentéshez vagy örökségvédelmi engedélyhez nem kötött építési tevékenységek és építmények rendeltetése, vagy rendeltetési egységeinek számának megváltoztatása”

**2. §** A TKR45. § (2) bekezdés 3. pont c) alpontja helyébe a következő rendelkezés lép:

„c) a tervezett rendeltetés településrendezési eszközök rendeltetésre vonatkozó követelményeinek való megfelelését és parkolási igényét alátámasztó alaprajz.”

**3. §** A TKR 6. melléklet 4. pontja helyébe a következő rendelkezés lép:

 „Meglévő épület rendeltetésének vagy rendeltetési egységei számának változása esetén.”

**4. §** E rendelet 2021. március 1-én lép hatályba.

 **Dr. Csörnyei László sk.**  **Dr. Orbán László sk.**  polgármester jegyző

**Záradék:**

**Megalkotta:** a Képviselő-testület hatáskörében a polgármester 2021. …………….-i

**Kihirdetve:** 2021. ………………….-én.

**INDOKOLÁS**

**Hosszúhetény Község Önkormányzat Képviselő-testületének Hosszúhetény Község településképi védelméről és a helyi építészeti-műszaki tervtanács működtetéséről szóló 7/2020. (VIII.26.) önkormányzati rendeletet módosító ../2021. (……...) önkormányzati rendelethez**

A jogalkotásról szóló 2010. évi CXXX. törvény (Jat.) 18. §-a szerint a Képviselő-testületet tájékoztatni kell a javasolt szabályozás szükségességéről, továbbá ismertetni kell a jogi szabályozás várható hatásait. A jogszabály tervezetét az alábbiakkal indokolom:

**ÁLTALÁNOS INDOKOLÁS**

A rendelet célja Hosszúhetény Község épített környezetének megőrzése, sajátos településképének társadalmi bevonás és konszenzus által történő védelme és alakítása, valamint a településképi követelményekkel és a településkép-érvényesítési eszközökkel kapcsolatos szabályok módosítása, a rendelet megfeleltetése a magasabb rendű jogszabályoknak.

A településfejlesztési koncepcióról, az integrált településfejlesztési stratégiáról és a településrendezési eszközökről, valamint egyes településrendezési sajátos jogintézményekről szóló 314/2012. (XI. 8.) Korm. rendelet (továbbiakban: Korm. rendelet) a településképi bejelentési eljárásokra vonatkozó rendelkezései 2021. március 1-vel módosulni fognak, így a központi jogszabállyal való összhang határidőre történő megteremtése halaszthatatlan feladata lett a képviselő-testületnek.

**RÉSZLETES INDOKOLÁS**

**Az 1-3. §-hoz**

A rendelkezések megteremtik a TKR Korm. rendelettel való összhangját a bejelentésre kötelezett tevékenységek köre és a benyújtandó dokumentumok tekintetében.

**A 4. §-hoz**

A rendelkezés tartalmazza a rendelet hatályba lépésének idejét, amely a Korm. rendelet vonatkozó módosításainak hatályba lépésével azonos időpontban került meghatározásra, figyelemmel a TKR módosítás eljárási szabályaira is.